**Előterjesztés**

**Sióagárd Község Önkormányzata Képviselő-testületének**

**2014. március 4-én tartandó rendkívüli ülésére**

*6. számú napirend*

**Tárgy: Falubusz beszerzésre irányuló közbeszerzési eljárás megindítása**

**Előterjesztő és előadó: Háry János polgármester**

**Az előterjesztést készítette: Rikker Anita Márta közbeszerzési referens**

**Tisztelt Képviselő-testület!**

A 2014. évi közbeszerzési tervben foglaltak alapján, a vidéki gazdaság és a lakosság számára nyújtott alapszolgáltatások fejlesztése keretében – 1 db 9 személyes Volkswagen Transporter falugondnoki mikrobusz beszerzésevonatkozásában a nyílt közbeszerzési eljárás megindításához szükséges ajánlati felhívás összeállításra került.

A közbeszerzésekről szóló 2011. évi CVIII. törvény (továbbiakban Kbt.) 122/A. § (1) értelmében, **ha az árubeszerzés értéke nem éri el a huszonöt millió forintot, az** ajánlatkérő olyan közbeszerzési eljárást is lefolytathat,amelyben **a nyílt eljárás nemzeti eljárásrendben** irányadó szabályait alkalmazza a Kbt. 1223/A §-ban foglalt különbségekkel.

Az ajánlatkérő, az eljárást megindító felhívás közzététele helyett legalább 3 gazdasági szereplőnek köteles megküldeni írásban az ajánlattételi felhívást.

Az ajánlattételi határidő minimális időtartama az ajánlattételi felhívás megküldésétől számított tizenöt nap.

Javaslom, hogy az alábbi gazdasági szereplőket kérjük fel ajánlattételre:

1. Karg Autó Kft 7400, Kaposvár, Semmelweis u 5-7.
2. Procar Kft 8000, Székesfehérvár, Kadocsa u 84.
3. AutóCity Kft 7100, Szekszárd, Pásztor u 4.

Az ajánlattételi felhívás jelen előterjesztés mellékletét képezi.

Határozati javaslat:

**…/2014. (…) képviselő-testületi határozat**

**Falubusz beszerzésre irányuló közbeszerzési eljárás megindítása**

1. Sióagárd Község Önkormányzatának Képviselő-testülete, a vidéki gazdaság és a lakosság számára nyújtott alapszolgáltatások fejlesztése keretében – 1 db 9 személyes Volkswagen Transporter falugondnoki mikrobusz beszerzésevonatkozásában nyílt közbeszerzési eljárást indít
2. Az ajánlati felhívást a határozat melléklete szerinti tartalommal jóváhagyja és az alábbi gazdasági szereplők részére megküldi:
	1. Karg Autó Kft 7400, Kaposvár, Semmelweis u 5-7.
	2. Procar Kft 8000, Székesfehérvár, Kadocsa u 84.
	3. AutóCity Kft 7100, Szekszárd, Pásztor u 4.
3. Sióagárd Község Önkormányzatának Képviselő-testülete felhatalmazza a polgármestert az határozatban foglaltak végrehajtására.

Határidő: 2014. március 5.

Felelős:Háry Jánospolgármester**,** Rikker Anita Mártaközbeszerzési referens

Sióagárd, 2014. március 3.

 Háry János polgármester